
Informatīvais ziņojums “Par prioritāriem rīcības virzieniem nacionālās industriālās politikas īstenošanai"
	Iebildums
Klimata un enerģētikas ministrija ir izvērtējusi sagatavoto analīzi par prioritāriem rīcības virzieniem, lai nodrošinātu nacionālās industriālās politikas īstenošanu, lai veicinātu Latvijas konkurētspēju un ilgtspējīgu attīstību. 
Tomēr ņemot vērā šobrīd izstrādē esošos ES tiesību aktus, konkrēti Net Zero Industry Act, kā arī kopējo ES virzību uz klimatneitralitāti, t.sk., rūpniecības dekarbonizāciju, neatradām informatīvajā ziņojumā plānus veikt pasākumus vai izpēti par nepieciešamo rūpniecības dekarbonizāciju, lai saglabātu un attīstītu uzņēmumu konkurētspēju arī pēc minēto tiesību aktu spēkā stāšanās. Paredzēts, ka tiesību akts stiprinās neto nulles emisiju tehnoloģiju ražošanas noturību un konkurētspēju ES, kā arī padarīs ES energosistēmu drošāku un ilgtspējīgāku. Tas radīs labākus apstākļus neto nulles emisiju projektu īstenošanai ES un investīciju piesaistīšanai ar mērķi līdz 2030. gadam panākt, ka ES vispārējā stratēģiskā neto nulles emisiju tehnoloģiju ražošanas jauda sasniedz vismaz 40 % no ES vajadzībām. Aicinām papildināt Informatīvā ziņojuma punktu 1.2 iekļaujot tajā pasākumus rūpniecības konkurētspējas saglabāšanai dekarbonizācijas kontekstā. 
 
Piedāvātā redakcija
Lai veicinātu ekonomikas transformāciju, Ekonomikas ministrija turpina strādāt pie
pasākumiem, kas vērsti uz finanšu pieejamību, investīciju nodrošināšanu, uzņēmumu iespēju
paplašināšanu ieguldījumiem pētniecībā, attīstībā un inovācijās, kā arī atbalstiem uzņēmumu
digitalizācijai un dekarbonizācijai. 

